ET
L 303/16
Euroopa Liidu Teataja
23.11.2022
(46)
Delegeeritud määruse (EL) 2020/2015 artikli 11 lõikega 1 on kuni 31. detsembrini 2022 tehtud kõrgel ellujäämismääral põhinev erand besuugo (Pagellus bogaraveo) puhul, mis on püütud käsitööndusliku püügivahendiga voracera ICES rajoonis 9.a, ja besuugo puhul, mis on püütud õngekonksude ja -nööridega ICES 8. ja 10. alapiirkonnas ning ICES rajoonis 9.a.
(47)
Ühises soovituses taotleti kõnealuse erandi pikendamist kuni 31. detsembrini 2023.
(48)
STECF vaatas teadusliku teabe läbi ja jõudis järeldusele, et täiendavad ellujäämuse katsed peaksid andma usaldusväärseid hinnangulisi andmeid ellujäämismäärade kohta.
(49)
Võttes arvesse edelapiirkonna vete liikmesriikide poolt varem esitatud tõendeid ellujäämismäärade kohta ja seda, et täiendavad ellujäämuse katsed annavad tõenäoliselt usaldusväärseid hinnangulisi andmeid ellujäämuse kohta, tuleks seda erandit pikendada kuni 31. detsembrini 2023, et võimaldada uuringute lõpuleviimist.
Edelapiirkonna vete liikmesriigid peavad esitama kõnealuste uuringute tulemused STECFile hiljemalt 1. maiks 2023, et toetada kõnealuse erandi hindamist 2023. aastal lossimiskohustuse läbivaatamisel.
(50)
Delegeeritud määruse (EL) 2020/2015 artikli 14 lõike 1 punktiga n on kuni 31. detsembrini 2022 tehtud vähese tähtsusega erand merlangi (Merlangius merlangus) puhul, mis on nakkevõrkudega püütud ICES 8. alapiirkonnas.
(51)
Ühises soovituses taotleti kõnealuse erandi pikendamist kuni 31. detsembrini 2023.
(52)
STECF jõudis järeldusele, et varasemad hindamised osutavad sellele, et merlangi saagid ja tagasiheide nakkevõrkudega püüdmisel on väikese mahuga ning erandi mõju merlangivarule on tõenäoliselt tühine.
(53)
Võttes arvesse edelapiirkonna vete liikmesriikide poolt varem esitatud tõendeid soovimatu saagi käitlemise ebaproportsionaalsete kulude kohta ja kavandatud uuringuid selektiivsuse kohta, tuleks kõnealust erandit pikendada kuni 31. detsembrini 2023.
Edelapiirkonna vete liikmesriigid peavad esitama kõnealuste uuringute tulemused STECFile hiljemalt 1. maiks 2023, et toetada kõnealuse erandi hindamist 2023. aastal lossimiskohustuse läbivaatamisel.
(54)
Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist.
Seda tuleks kohaldada alates 1. jaanuarist 2023,
ON VASTU VÕTNUD KÄESOLEVA MÄÄRUSE:
Artikkel 1 Delegeeritud määrust (EL) 2020/2015 muudetakse järgmiselt: 1) artikli 4 lõige 1 asendatakse järgmisega: „1.
Määruse (EL) nr 1380/2013 artikli 15 lõike 4 punktis b kehtestatud ellujäämismääral põhinevat erandit kohaldatakse: — kalavarude kaitseks kehtestatud alammõõdust väiksemate hariliku merikeele (Solea solea) isendite puhul, mis on püütud ICES rajoonis 7.d kuue meremiili piires rannikust, ent väljaspool kindlaksmääratud noorkala kasvualasid, traallaudadega traalidega (püügivahendite koodid: OTT, OTB, TBS, TBN, TB, PTB, OT, PT, TX), mille pära võrgusilma suurus on 80–99 mm, kui püütakse laevadega: — mille pikkus on maksimaalselt 10 m ja mille mootori võimsus on maksimaalselt 221 kW, ning — kui kalastatakse vetes, mille sügavus on 30 m või vähem, ja kui traalimise kestus on kuni 90 minutit; — kalavarude kaitseks kehtestatud alammõõdust väiksemate hariliku merikeele (Solea solea) isendite puhul, mis on püütud ICES rajoonis 7.e kuue meremiili piires rannikust, ent väljaspool kindlaksmääratud noorkala kasvualasid, traallaudadega traalidega (püügivahendi kood: OTB), mille pära võrgusilma suurus on üle 80 mm, kui püütakse alla 12 m pikkuste laevadega.“;